Tomas Myuller Chempionlar Ligasida Filipp Lamning rekordini takrorladi

Myunxenning “Bavariya” klubi Chempionlar Ligasining 1/8 final javob uchrashuvida “Chelsi”ni (4:1) mag‘lubiyatga uchratdi.

Ushbu bahs “Bavariya” hujumchisi Tomas Myuller uchun Chempionlar Ligasidagi 112-uchrashuv bo‘ldi.
Shu tariqa Myuller germaniyalik futbolchilar ichida Chempionlar Ligasida eng ko‘p o‘yin o‘tkazgan “Bavariya” sobiq himoyachisi Filipp Lamga yetib oldi.
30 yoshli Myuller Bundesliganing 2019/20-yilgi mavsumida 33 ta o‘yin o‘tkazib, 8 ta gol va 21 ta golli uzatmaga mualliflik qildi. Bundan tashqari, u Chempionlar Ligasi bahslarida ham 7 ta o‘yinda maydonga tushib, 2 ta gol urgan.
 
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!